אסון נחל לכיש (1965)

אסון נחל לכיש הוא אירוע שהתרחש בקריית גת ב-1965 ובמהלכו טבעו שלושה מתושבי העיר (ילדה שנפלה לנחל ושני גברים שניסו להצילה) במימי נחל נועם שעובר בעיר ונשפך לנחל לכיש. ב-19 בינואר 1965, בשעה שזרימת המים בנחל נועם הייתה חזקה מאוד עקב גשמים מרובים, נפלה ילדה בת תשע בשם אסתר ויצמן למימי הנחל והחלה להיסחף. יוסף איפרגן, שעבד כשומר באתר בניית גשר על הערוץ, סמוך למקום, ראה את המקרה וניסה להושיט לילדה מוט ברזל שתאחז בו אך ניסיון זה לא צלח ויוסף נסחף אף הוא למים. צעקותיו הזעיקו למקום שני צעירים ואחד מהם, חייל בשם אדמונד דיין, זינק למים לעזרתם. גם ניסיון הצלה זה לא צלח והשלושה נסחפו בזרם העז וטבעו. מיד לאחר המקרה החלו חיפושים קדחתניים אחר השלושה לאורך ערוץ נחל נועם וערוץ נחל לכיש בהמשכו. ב-20 בינואר התגלו גופותיהם של דיין ואיפרגן במרחק רב ממקום האירוע והם הובאו למנוחות ב-21 בינואר. על אף שהיה חייל הובא אדמונד דיין לקבורה אזרחית. רשויות צה"ל הודיעו שמכיוון שהיה בדחיית שירות לצורך עזרה למשפחתו הוא לא הוכר כחייל צה"ל ולכן לא נקבר בבית קברות צבאי. החלטה זו עוררה כעס רב בארץ. החיפושים אחר הילדה המשיכו וגופתה נמצאה, לבסוף, רק ב-23 בינואר במרחק של כ-6 ק"מ במורד נחל לכיש. סיפור גבורת השניים שניסו להציל את הילדה הועלה על נס והתפרסם ברחבי הארץ והביא להתגייסות המונים לעזרה כספית למשפחותיהם. חבר הכנסת מנחם בגין אף העלה הצעת חוק בכנסת להגדרת מעמד המקריבים חייהם להצלת הזולת אין בכוחן של מילים להשיב אבידה ולהביא מזור לפצע שותת אך יש קונה עולמו בשעה אחת וזכה בנכם לקנות עולם בשעה גורלית אחת, עת זינק ללא היסוס לתוך מערבולת נחל לכיש כדי להציל חיי אדם. קנה את עולמו ושילם בחייו אך זכה בהתעלות של גבורת יחידים שהיא נחלת גיבורים אמיתיים אשר עושים את אשר עושים על פי צו מצפונם, כשאין מאחוריהם שרביט המפקד ואין הם נדחפים בסערת הקרב. מעשהו של בנכם שייך לאותם מעשי מופת שעליהם מתחנך הדור — מפקד חיל הים, האלוף יוחאי בן נון, במכתב להוריו של אדמונד דיין, 1965 . גשר הבטון הסמוך, שהיה בבניה בזמן האסון, נקרא, לאחר השלמתו, "גשר השלושה". בסמוך לגשר ניטע "גן השלושה" ובו הוקמה אנדרטת זיכרון. ספריית בית הספר במושב תלמים נקראה על שמם של השלושה. משטרת קריית גת פתחה מועדון נוער בתחנת המשטרה על שם שני המחלצים. המשורר נתן יונתן כתב את השיר "בלדה לשלושה" שהולחן על ידי נחום היימן ובוצע בפי להקת "שביל דרומי". איך נפלו גיבורים: השומר יוסף איפרגן, החיל אדמונד דיין, אשר נחל לכיש גרפם בחושם להצלת הילדה אסתר ויצמן בת התשע, הוצאת המועצה המקומית קריית גת, 1965 מדיה וקבצים בנושא אסון נחל לכיש בוויקישיתוף אלי אלון, אסון "נחל לכיש" [1965], באתר News1 מחלקה ראשונה, 7 בנובמבר 2019 אלי אלון, 57 שנים ל"אסון נחל לכיש", באתר News1, תאריך 20 בינואר 2022 "גשר השלושה" בפורטל החינוך של קריית גת (אורכב) עזרא ינוב, ואדיות הנגב הפכו לסמבטיונים. ילדה ושניים שניסו להצילה - טבעו, מעריב, 20 בינואר 1965 שניים טבעו בנחל לכיש הגואה בנסיון להציל ילדה טובעת, הַבֹּקֶר, 20 בינואר 1965 השניים שהקריבו חייהם להצלת הילדה, למרחב, 21 בינואר 1965 נמצאו גופות השניים שטבעו בנחל לכיש. הילדה עדיין נעדרת, למרחב, 21 בינואר 1965 שני קרבנות נחל לכיש הובאו אתמול למנוחות בקרית גת, חרות, 21 בינואר 1965 חנוך ברטוב, השניים מקרית גת, למרחב, 21 בינואר 1965 י. גאון, קרית גת מבכה קרבנות האסון הנורא, על המשמר, 21 בינואר 1965 אורי קיסרי, הם נפלו בחזית, מעריב, 29 בינואר 1965 נמצאה גופת הילדה שטבעה בשטפון בנחל לכיש, למרחב, 24 בינואר 1965 ח"כ מ. בגין הגיש הצעת "חוק הגמול למקריב חיין להצלת חיי רעהו", חרות, 26 בינואר 1965 "מועדון השניים" לנערים, פתחה המשטרה בקריית גת, מעריב, 29 באוגוסט 1965